[{"text_idx": "#000000", "text": "Riidekapp: Minna Hint ja Killu Sukmit"}, {"text_idx": "#000001", "text": "\u201eRiidekapp\u201d on rubriik, mis vo\u0303imaldab meil tungida ha\u0308bitult teiste privaatsfa\u0308a\u0308ri. Miks inimesed panevad kappi just selliseid asju, nagu nad panevad? Kui tihti uusi asukaid kappi \u2013 ja kapist va\u0308lja \u2013 kolib? Kuidas asjad kapis aja jooksul oma na\u0308gu ja tegu muudavad? Ning mis teeb mo\u0303ne kapiisendi vahel nii eriliseks, et kui ko\u0303ik teised lahkuvad, siis tema ja\u0308a\u0308b? Riidekapi ust paotavad projektiruumi ja tasuta asjade poe Kraam tegijad Minna Hint ja Killu Sukmit."}, {"text_idx": "#000003", "text": "Ma\u0308letan, et kunagi millenniumi paiku oli periood, mil ka\u0308isime so\u0303brannaga Balti jaama turu kaltsukuhilates aaretejahil. Ja nii need kapid vaikselt ta\u0308itusid ja lo\u0303puks uste vahelt va\u0308lja ajama hakkasid."}, {"text_idx": "#000006", "text": "Seoses kunstiruumi ja tasuta asjade poe Kraam tekkega on mul kergem asjadest ja eriti just riietest loobuda, kuigi on juhtunud ka seda, et mo\u0303ni hilp, millest u\u0308tlesin lahti suure raskusega, on leidnud Kraami kaudu tee minu kappi tagasi."}, {"text_idx": "#000008", "text": "Minu riidekapp on pa\u0308rit u\u0308hest lagunenud hoonest. Toodud tu\u0308kk tu\u0308ki haaval ja kodus kokku klopsitud. Kapi siseku\u0308ljele olid kinnitatud ajakirja Maaja kaaned, mis la\u0308ksid transportimisel kaduma, nu\u0308u\u0308d on seal Valie Exporti plakat. Oli talv, sumpasime so\u0303pradega lumehanges, vaatasime ta\u0308histaevast. Ja tassisime edasi."}, {"text_idx": "#000009", "text": "Ko\u0303igepealt hakkab kapis silma kallima pusa. Pikkade varrukatega, seljas parim. \u201eSinu seljas on see nii ilus.\u201d Pusa all on lumipesu-teksaseelik, u\u0308ks lukk u\u0308mber puusade ja teine ees. Pusast u\u0308leval on teine, Hello Kitty pusa. Siis on va\u0308ga palju salle: roheline, siidine punane, o\u0303huke lilla mustade mummudega, leopardimustriga, sall Zagrebi turult, vanaroosa villane sall."}, {"text_idx": "#000010", "text": "Edasi on T-sa\u0308rk \u201eV. Woolf\u201d, siis pintsak kirjaga \u201eWOOLF\u201d. Siis va\u0308ikeste mustast sametist mummude ja kuldsete ta\u0308ppidega kimonolo\u0303ikega pluus. See pluus ja vana nahktagi on pa\u0308rlid."}, {"text_idx": "#000011", "text": "Riided jo\u0303uavad minuni nu\u0308u\u0308d enamasti kingitustena vo\u0303i Kraami kaudu. \u201eNa\u0308ed, sinised nahkkindad, kas sa tahaksid?\u201d ku\u0308sib ema. \u201eNa\u0308ed, pruunid nahkkindad, kas sa tahaksid?\u201d ku\u0308sib ema. Tulen Kraamist, o\u0303ues on jahe, viskan esimese ettejuhtuva mantli o\u0303lgadele. Kannan pisut ja viin tagasi."}, {"text_idx": "#000012", "text": "Enamik riideid olengi viinud Kraami ja ja\u0308tnud alles lugudega asjad. Va\u0308ga palju ro\u0303ivaid on arhiveeritud. See on nagu avatud toimik: punane nahkseelik, hallid o\u0303hukesed viigipu\u0308ksid a\u0300 la Marlene Dietrich, hall villane sviiter a\u0300 la Susan Sontag, no\u0303elutud va\u0308ga paljudest kohtadest, kaenlaaugust, ku\u0308u\u0308narnukkidest, tumesinine nahkmantel, taskud liiga katki, et sealt kastanimunasid vo\u0303i vanu kontserdipileteid leida, ja siis so\u0303bra uisud punasest vakstust kotis."}, {"text_idx": "#000013", "text": "16.\u201329. augustini toimub tasuta asjade poe Kraam suvetuur \u201eLahkuse mu\u0308u\u0308r\u201d, mille ka\u0308igus reisib pood koos kunstiprogrammiga Lo\u0303una-Eesti linnades ja Riias. Uuri lisa Kraami Facebooki lehelt."}, {"text_idx": "#000014", "text": "\u201eRiidekapp\u201d on retrorubriik. Kunagi Mu\u0308u\u0308rilehe ja Trash to Trendi koosto\u0308o\u0308st su\u0308ndinud ja nu\u0308u\u0308d lugejate soovidele vastu tulles taas ellu a\u0308ratatud. Miks inimesed panevad oma kappi just selliseid asju, nagu nad panevad? Riidekapi ust paotab kunstnik Kris Lemsalu."}, {"text_idx": "#000015", "text": "\u201eRiidekapp\u201d on retrorubriik. Kunagi Mu\u0308u\u0308rilehe ja Trash to Trendi koosto\u0308o\u0308st su\u0308ndinud ja nu\u0308u\u0308d lugejate soovidele vastu tulles taas ellu a\u0308ratatud. Miks inimesed panevad oma kappi just selliseid asju, nagu nad panevad? Riidekapi ust paotab tekstiilikunstnik ja va\u0308rske Wiiralti stipendiaat Eva Mustonen."}, {"text_idx": "#000016", "text": "Projektiruum Kraam la\u0308heb tasuta asjade poega suvetuurile"}, {"text_idx": "#000017", "text": "16. \u2013 29. augustini toimub Kraami tasuta asjade poe suvetuur \u201eLahkuse mu\u0308u\u0308r\u201d (\u201eWall of Kindness\u201d), millega ra\u0308ndab kaasa ka kunstiprogramm."}]